
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 171
                                                               din 28 iulie 2022
pentru modificarea și completarea Hotărârii Consiliului Local Sighișoara nr. 12 din 

28 ianuarie 2021 privind aprobarea PLANULUI URBANISTIC ZONAL „CONSTRUIRE LOCUINȚE INDIVIDUALE”, Sighișoara, cartier TÂRNAVA II

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 21.917/05.07.2022 și la Consiliul Local Sighișoara cu nr. 24.077/22.07.2022, de referatul de aprobare, înregistrat cu nr. 21.916/05.07.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările si completările ulterioare;

Având în vedere prevederile Planului Urbanistic General al municipiului, aprobat prin Hotărârea Consiliului Local Sighișoara nr. 1/1999, a cărui valabilitate a fost prelungită prin Hotărârea Consiliului Local Sighișoara nr. 12/28.01.2016 și Hotărârea Consiliului Local Sighișoara nr. 282/20.12.2018, precum și ale Regulamentului aferent acestuia;


Având în vedere prevederile Legii nr. 350/2001 privind amenajarea teritoriului și urbanismul, republicată, cu modificările și completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcții, republicată, cu modificările și completările ulterioare;


Având în vedere documentația elaborată și prezentată de către S.C. VELIMAR ARHITECT S.R.L., pentru beneficiar Timofte Vasile, în vederea aprobării Planului Urbanistic Zonal „Construire Locuințe Individuale”, Sighișoara, cartier Târnava II;
Având în vedere prevederile Hotărârii Consiliului Local Sighișoara nr. 12/28.01.2021 privind aprobarea PLANULUI URBANISTIC ZONAL „CONSTRUIRE LOCUINȚE INDIVIDUALE”, Sighișoara, cartier TÂRNAVA II;
Având în vedere adresa Companiei Aquaserv S.A., înregistrată cu nr. 198/16.04.2021, prin care face cunoscută imposibilitatea devierii rețelei de canalizare datorită faptului că nu pot fi îndeplinite condițiile de pantă minimă necesară impuse de standarde;

Având în vedere adresa comună a proiectantului și a beneficiarului documentației P.U.Z. antemenționate, înregistrată la Municipiul Sighișoara cu nr. 1.367/17.01.2022, referitoare la punerea în aplicare a prevederilor Hotărârii Consiliului Local Sighișoara nr. 12/28.01.2021, dar și la deblocarea situației create prin condiționarea documentației amintite de aprobarea devierii conductei de canalizare și suportarea costurilor cu devierea acesteia de către investitor;

Având în vedere documentația elaborată de către S.C. VELIMAR ARHITECT S.R.L., pentru beneficiar Timofte Vasile, modificată în ceea ce privește planșa de reglementări urbanistice, în sensul în care, devierea conductei de canalizare să nu se mai realizeze, această modificare de traseu a ei nefiind posibilă potrivit celor menționate în adresa Companiei Aquaserv S.A., înregistrată cu nr. 198/16.04.2021, documentație modificată și înregistrată cu nr. 14.509/29.04.2022;

Având în vedere Referatul Arhitectului Șef cu referire la documentația Plan Urbanistic Zonal „Construire locuințe individuale”, Sighișoara, cartier Târnava II, înregistrat cu nr. 20.645/23.06.2022, prin care este explicată și detaliată imposibilitatea și situația referitoare la devierea conductei de canalizare, precum și menținerea ei pe traseul inițial, în prealabil această documentație modificată și amintită mai sus, precum și impedimentele ivite pentru punerea ei în aplicare fiind dezbătute în Comisia Tehnică de Amenajarea Teritoriului și Urbanism în ședința din data de 05.05.2022;

Având în vedere propunerea formulată de Arhitectul Șef prin referatul înregistrat cu nr. 20.645/23.06.2022, cu previre la documentația Plan Urbanistic Zonal „Construire locuințe individuale”, Sighișoara, cartier Târnava II,  de modificare și completare a Hotărârii Consiliului Local Sighișoara nr. 12/28.01.2021 privind aprobarea Plan Urbanistic Zonal „Construire locuințe individuale”, Sighișoara, cartier Târnava II, în sensul celor menționate în cuprinsul acestuia;

Având în vedere Raportul de specialitate al Direcției Arhitect Șef, înregistrat cu nr. 21.915/05.07.2022, prin care se propune modificarea și completarea Hotărârii Consiliului Local Sighișoara nr. 12 din 28 ianuarie 2021 privind aprobarea PLANULUI URBANISTIC ZONAL „CONSTRUIRE LOCUINȚE INDIVIDUALE”, Sighișoara, cartier TÂRNAVA II;

Având în vedere avizele favorabile ale tuturor comisiilor pe domenii de specialitate;
În baza art. 129 alin. (2) lit. “b” şi “c”, alin. (4) lit. “d”, alin. (6) lit. “c”, alin. (14), art. 139 alin. (1) și alin. (3) lit. “e” și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările si completările ulterioare, 
            H O T Ă R Ă Ş T E:
Art. I. (1) Se modifică alin. (3) al art. 1 din Hotărârea Consiliului Local Sighișoara nr. 12/28.01.2021 privind aprobarea PLANULUI URBANISTIC ZONAL „CONSTRUIRE LOCUINȚE INDIVIDUALE”, Sighișoara, cartier TÂRNAVA II  care va avea următorul conținut: 

” (3) Pentru imobilul nr. 3 din planșa de reglementări urbanistice modificată, se va institui interdicție de construire. Beneficiarul documentației se obligă să noteze în cartea funciară sarcina privind interdicția de construire pentru imobilul nr. 3 din planșa de reglementări urbanistice amintită.”

(2) Se completează art. 1 al Hotărârii Consiliului Local Sighișoara nr. 12/28.01.2021 privind aprobarea PLANULUI URBANISTIC ZONAL „CONSTRUIRE LOCUINȚE INDIVIDUALE”, Sighișoara, cartier TÂRNAVA II, cu un nou aliniat, aliniatul (4), care va avea următorul conținut:

” (4) Pentru loturile traversate de conducta de canalizare, respectiv imobilele nr. 6, 7 și 9 din planșa de reglementări modificată, se instituie zonă de protecție de 2 m stânga-dreapta din axul conductei de canalizare.” 
Art. II. Celelalte prevederi ale Hotărârii Consiliului Local Sighișoara nr. 12/28.01.2021 privind aprobarea PLANULUI URBANISTIC ZONAL „CONSTRUIRE LOCUINȚE INDIVIDUALE”, Sighișoara, cartier TÂRNAVA II, își păstrează valabilitatea.

Art. III. Cu data adoptării prezentei hotărâri, orice altă prevedere contrară, incidentă în speță, se abrogă.

Art. IV. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Arhitectul Șef al Municipiului Sighișoara, Direcția Arhitect Șef, Compartimentul Autorizări și Urbanism – Direcția Arhitect Șef și Compartimentul Disciplina în Construcții – Direcția Arhitect Șef din cadrul Municipiului Sighișoara.

Art. V. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa  www.primariasighisoara.ro.
PREŞEDINTE DE ŞEDINŢĂ,

  

           Tűrk Michaela               
                                              Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Arhitect Șef;
  2 ex. Direcția Arhitect Șef;

  1 ex. Compartimentul Autorizări și Urbanism – Direcția Arhitect Șef;

  1 ex. Compartimentul Disciplina în Construcții – Direcția Arhitect Șef;

  1 ex. domnul Timofte Vasile. 
12 ex.

B.A. 
